CELEX: C2004/156/18
Language: da
Date: 2004-06-12 00:00:00
Title: Sag C-193/04: Anmodning om præjudiciel afgørelse forelagt ved dom afsagt den 17. marts 2004 af Supremo Tribunal Adminstrativo, Anden Afdeling for Skatteretlige Tvister, i sagen Fazenda Publica mod Organon Portuguesa – Produtos quimicos e farmaceuticos Lda

12.6.2004   
            
            
               DA
            
            
               Den Europæiske Unions Tidende
            
            
               C 156/9
            
         Anmodning om præjudiciel afgørelse forelagt ved dom afsagt den 17. marts 2004 af Supremo Tribunal Adminstrativo, Anden Afdeling for Skatteretlige Tvister, i sagen Fazenda Publica mod Organon Portuguesa – Produtos quimicos e farmaceuticos Lda
   (Sag C-193/04)
   (2004/C 156/18)
   Ved dom afsagt den 17. marts 2004, indgået til Domstolens Justitskontor den 26. april 2004, har Supremo Tribunal Adminstrativo, Anden Afdeling for Skatteretlige Tvister, i sagen Fazenda Publica mod Organon Portuguesa – Produtos quimicos e farmaceuticos Lda forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
               —
            
            
               Er de opkrævede honorarer for oprettelse af et notarialdokument ved et selskabs overdragelse af selskabsandele omfattet af artikel 4, stk. 3?
            
         
               —
            
            
               Er den faste regel i artikel 5, stk. 1, sammenholdt med artikel 3, litra c), i tabellen over notarhonorarer, som er gennemført ved Portaria nr. 996/98 af 25. november, i den affattelse, som var gældende på tidspunktet for de faktiske omstændigheder, i strid med artikel 10, litra c), og artikel 12, stk. 1, litra e), i direktiv 69/335/EØF af den 17. juli, når den fastsætter honorarer af ubegrænset størrelse for oprettelse af dokumenter ved overdragelse af selskabsandele, og honorarerne udelukkende fastsættes i forhold til værdien af de andele, der overdrages, uden at være underlagt nogen form for begrænsning og uden hensyn til værdien af den erlagte tjenesteydelse?